Kitooke ng’asomesa Lutaaya enkozesa y’essimu
OMUYIMBI Hajji Haruna Mubiru Kitooke aguze essimu ya 2,500,000/-. Olutuuse ku wooteeri ya Calender e Makindye n’agisikayo n’atandika okuginyiganyiga.
Wano (mukodomi we) Geofrey Lutaaya we yamusangidde n’amusaba alabeko n’okumusomesa engeri gyekolamu n’asamaalirira.
Owoolugambo waffe atugambye nti essimu eno ya kika kya Samsung nga y’eri ku mulembe ensangi zino. Kyokka Kitooke takkiriza muntu kugikwatako era agikuuma nga kalira ka mwana si kulwa nga bagyonoona obukadde bwe ne bufa.
Era singa kisoboka yandipangisizza owa securiko agikuume. Yategeezezza nti kati ebintu ebisinga abikolera ku ssimu omuli okukwata ennyimba, vidiyo n’ebirala nga tekikyamwetaagisa kudduka kudda waka ng’obudde bukyali okusanga agataliiko nfuufu.
Wabula abaalabye engeri Lutaaya gye yabadde atunulamu n’okwekanga nga bamugambye ssente zeegula alinga eyabadde agamba Kitooke nti ayonoona ssente kubanga asobola okugulamu obusawo bwa seminti nga 80.
lug_Latn lug_Latn lug_Latn lug_Latn lug_Latn lug_Latn